ПРОТОКОЛ

№ 36

Днес, 19.01.2024 г., се проведе заседание на Общинска избирателна комисия-Нова Загора при следния дневен ред:

1. Приемане на писмено становище по административно дело № 11961/2023 г. по описа на Върховния административен съд по доклад на председателя на ОИК-Нова Загора.

На заседанието на комисията присъстваха членове на ОИК-Нова Загора, както следва:

Председател:

Сергей Иванович Дериволков

Зам. Председатели:

Бадър Исмаилов Хасанов

Боян Петров Бонев

Галя Динева Бинева-Недева

Християна Йорданова Йорданова

Секретар:

Соня Иванова Велева

Членове:

Деница Георгиева Динева

Кольо Стоянов Колев

Красимира Колева Николова

Максим Адрианов Павлев

Румянка Димитрова Русева

След като се установи, че е налице необходимият кворум за редовно провеждане на заседание и вземане на решения, комисията пристъпи към разглеждането на точките от дневният ред.

по т. 1 от дневният ред.

Председателя на комисията Сергей Дериволков взе думата за да обяви на членовете на комисията проекта на становище на ОИК- Нова Загора по административно дело № 11961/2023 г. по описа на Върховния административен съд, образувано по касационна жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 376/23.11.2023 г. по адм. дело № 421/2023 г. по описа на Административен съд гр. Сливен.

Сергей Дериволков:

Уважаеми колеги,

По постъпилата касационна жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 376/23.11.2023 г. по адм. дело № 421/2023 г. по описа на Административен съд гр. Сливен изразявам следното становище, което моля да бъде прието от Вас като становище по делото:

Общинска избирателна комисия Нова Загора, след като се запозна с касационната жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 376/23.11.2023 г. по адм. дело № 421/2023 г. по описа на Административен съд гр. Сливен, въз основа на която е образувано административно дело № 11961/2023 г. по описа на Върховния административен съд, счита че същата е неоснователна и следва да бъде оставена без уважение.

В жалбата си жалбоподателят заявява, че при постановяване на оспореното решение съдът е подходил субективно, и че е могъл да приеме по-голям брой от бюлетините за недействителни отколкото е приел, тъй като приетите за действителни бюлетини са с удебелени знаци и повтаряни знаци, без да се нарушават границите на квадратчето, в което са поставени знаците от гласоподавателите. С оглед на това, жалбоподателят твърди, че щом съдът е приел резултат по-различен от този, посочен в протокола на СИК, това означава, че решението на ОИК-Нова Загора е порочно, въпреки, че няма разлика в обявеният от ОИК изборен резултата от изборите за кмет на кметство с. Дядово. Жалбоподателят смята, че по този начин съдът санира допуснатите пороци от СИК и ОИК в приетите от тях актове, което е несправедливо от гледна точка на справедливост на всеки съдебен акт.

Освен това, жалбоподателят оспорва решението на съда и в частта му относно присъждане на разноските, като изразява становище, че щом като в обжалваното решение на общинската избирателна комисия се съдържа резултат, различен констатирания от съда, то разноските следва да бъдат присъдени за плащане от страна на Общинската избирателна комисия, чийто акт е порочен.

Считаме, че твърденията на жалбоподателя са неоснователни.

Съгласно константната съдебна практика, в случаите, когато е оспорен обявен в решение на ОИК съответен вид избор, било кмет на община, кмет на кметство или общински съветници, и в резултат на оспорването се установи, че въпреки констатирани различия в протоколите на секционните избирателни комисии, въз основа на които е прието решение на ОИК и действителния изборен резултат, установен от съда, не се променя обявеният с решението на ОИК изборен резултат, то в тези случаи съдът потвърждава обявеният изборен резултат. В този смисъл е разпоредбата на чл. 459, ал. 10 от Изборния кодекс, съгласно която когато съдът установи резултат, различен от отразения в протокола на общинската избирателна комисия – поради допусната техническа грешка, грешка в пресмятането или неправилно определена общинска избирателна квота или предпочитания (преференции), отменя решението и връща книжата на съответната общинска избирателна комисия за обявяване на действителните резултати. В случая, въпреки констатираното от съда неправилното отчитане на три от подадените бюлетини като недействителни, които всъщност са действителни – две за кандидата Мария Радкова Кавалджива и една за кандидата Бранимир Алдинов Синапов, не се променя крайния изборен резултат, който става 90 действителни гласове за Мария Радкова Кавалджива, а за кандидата Бранимир Алдинов Синапов става 87 действителни гласа. В случая не са установени съществени нарушения, които да опорочават проведения избор до такава степен, че да не се установи действителната воля на гласоподавателите. Съдът не е констатирал наличие на предпоставките, посочени в Решение № 13/28.11.2013 г. на Конституционния съд по к. д. № 14/2013 г., а именно: че за да се обяви изборът за недействителен, трябва да са установени съществени нарушения на изборния процес, относими към конституционните принципи и тежестта на тези нарушения да е от такова естество, че да е невъзможно да се установи действителната воля на избирателите. Съответно, с оглед направената от Административен съд Сливен комплексна преценка на констатираните разлики между установеният от съда брой действителни бюлетини за двамата кандидати за кмет на кметство с. Дядово и посоченият в протокола на СИК брой действителни бюлетини, следва да се приеме, че тези разлики не представляват съществени нарушения на изборния процес при установяването и отчитането на резултатите от гласуването от секционната избирателна комисия и при определянето и обявяването на изборния резултат от ОИК – Нова Загора, нито нарушения, в резултат на които да не може да се определи действителния вот на избирателите и да се извърши обективна проверка на действителния резултат от проведения на 29.10.2023 г. избор за кмет на кметство с. Дядово, общ. Нова Загора.

С оглед на това, че обявеният в Решение № 164/05.11.2023 г. на ОИК-Нова Загора изборен резултат от проведените избори за кмет на кметство с. Дядово, общ. Нова Загора е верен, това решение е законосъобразно и няма основание за неговата отмяна.

Не е основателно и твърдението на жалбоподателя по отношение на присъдените в полза на ОИК-Нова Загора разноски по делото.

Съгласно възприетият от Административнопроцесуалния кодекс принцип, когато съдът отхвърли оспорването или прекрати производството, ответникът има право на разноски. В настоящият случай съдът е потвърдил обжалваното от Бранимир Алдинов Синапов Решение № 164/05.11.2023 г. на ОИК-Нова Загора, съответно за органа, издал обжалваният и потвърден от съда административен акт и за заинтересованите лица, за които потвърденият от съда административен акт е благоприятен, възниква правото да поискат възстановяване на направените разноски в хода съдебното производство, стига да докажат, че такива са направени.

ОИК – Нова Загора не е претендирала за направени разноски по делото, тъй като се представлява в съдебно заседание от своя председател, и не е направила такива, но заинтересованата страна по делото ПП „ГЕРБ“ в хода на съдебното производство се представлявала от адвокат по силата на договор за правна защита и съдействие, явяващ се доказателство за реалното заплащане на адвокатско възнаграждение в размер на 450 лв. в брой, чието възстановяване законосъобразно е възложено в тежест на жалбоподателя.

С оглед на изложеното, ОИК-Нова Загора приема, че касационната жалба е неоснователна и следва да бъде отхвърлена като такава от Върховния административен съд.

След като изслуша проекта за становище на ОИК- Нова Загора по административно дело № 11961/2023 г. по описа на Върховния административен съд, Общинска избирателна комисия-Нова Загора

РЕШИ:

1. Приема докладваното от председателя на ОИК-Нова Загора становище по административно дело № 11961/2023 г. по описа на Върховния административен съд, насрочено за 24.01.2024 г. от 11:00 часа, образувано по касационна жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 376/23.11.2023 г. по адм. дело № 421/2023 г. по описа на Административен съд гр. Сливен.

2. Упълномощава председателя на ОИК-Нова Загора Сергей Дериволков да изпрати приетото становище по делото във Върховния административен съд до 11:00 часа на 24.01.2024 г.

ГЛАСУВАЛИ: Сергей Иванович Дериволков, Бадър Исмаилов Хасанов, Боян Петров Бонев, Галя Динева Бинева-Недева, Християна Йорданова Йорданова, Соня Иванова Велева, Румянка Димитрова Русева, Деница Георгиева Динева, Кольо Стоянов Колев, Красимира Колева Николова, Максим Адрианов Павлев, „ЗА” и 0 „ПРОТИВ”.

Председател: Сергей Иванович Дериволков

Секретар: Соня Иванова Велева